এক্সপ্রেস ডেস্ক ॥ প্রধানমন্ত্রী শেখ হাসিনা বলেছেন, ভাঙা নৌকা এখন আর ভাঙা নেই, সোনার ধানে নৌকা এখন ভরা। বুধবার জাতীয় সংসদে ফখরুল ইমামের এক সম্পূরক প্রশ্নের জবাবে একথা বলেন তিনি। প্রধানমন্ত্রী বলেন, স্বাধীনতার পর জাতির পিতা বঙ্গবন্ধু ভাঙা নৌকা সেচেই যুদ্ধ বিধ্বস্ত দেশকে গড়ে তুলছিলেন। অর্থনৈতিক উন্নয়নের অগ্রযাত্রার সময়ই বঙ্গবন্ধুকে হত্যা করা হয়। এরপরই শুরু হয় হত্যা-কুষড়যন্ত্র ও অবৈধ ক্ষমতা দখলের রাজনীতি। ’৭৫-এর পর যারা ক্ষমতায় ছিল তারা জনগণের নয়, নিজেদের ভাগ্য গড়েছেন। নিজেরা অর্থ-সম্পদের মালিক হয়েছেন। ২১ বছর পর আওয়ামী লীগ ক্ষমতায় আসার পরই দেশ প্রকৃতভাবে অগ্রগতির পথে যাত্রা শুরু করে। তিনি বলেন, আমরা ক্ষমতায় এসে সোনার ফসল ফলিয়েছি, দেশকে খাদ্যে স্বয়ংসম্পূর্ণ করেছি। সোনার ধানে নৌকা এখন ভরা। আমরা ...